Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9770

d) Nem-precíziós megközelítés és leszállás – látástávolság és/vagy futópályamenti látástávolság értékben (RVR) valamint legalacsonyabb süllyedési magasság értékben (MDA/H) és ha szükséges, felhőzet jellemzőkben kifejezve. Aeroplane – Repülőgép Levegőnél nehezebb, hajtóművel működő légijármű, amely felhajtóerejét repülés közben főként az olyan felületekre ható aerodinamikai reakciókból nyeri, amelyek a repülés adott körülmények között rögzített helyzetben maradnak. Aircraft – Légijármű Minden olyan szerkezet, amelynek levegőben maradását olyan aerodinamikai reakcióerők biztosítják, amelyek nem azonosak a földfelszínre ható aerodinamikai reakcióerőkkel. Aircraft operating manual – Légijármű üzemeltetési kézikönyv A járató állama által elfogadható kézikönyv, amely tartalmazza az általános, különleges és vészhelyzeti eljárásokat, ellenőrző listákat, korlátozásokat, teljesítmény tájékoztatásokat, a légijármű rendszereinek részletezését valamint minden egyéb, a légijármű üzemeltetéséhez szükséges tájékoztató anyagot. Megjegyzés: A légijármű üzemeltetési kézikönyv az üzemeltetési kézikönyvek közé tartozik. Air operator certificate (AOC) – Légijármű üzembentartási engedély A járatót meghatározott kereskedelmi légiszállítási tevékenység végrehajtására jogosító engedély. Alternate aerodrome – Kitérő repülőtér Olyan repülőtér, amelyre a légijármű abban az esetben folytathatja az útját, ha a tervezett célállomás repülőtere felé történő repülés folytatása vagy az oda történő leszállás végrehajtása lehetetlenné válik vagy nem tanácsos. A kitérő repülőterek közé tartoznak az alábbiak: 2007/70/II. szám Felszállási kitérő – Take-off alternate Olyan kitérő repülőtér, amelyen a légijármű leszállhat, ha ez röviddel a felszállás után szükségessé válik és erre az indulási repülőtér nem használható. Útvonal kitérő – En-route alternate Olyan kitérő repülőtér, amelyen egy légijármű leszállhat, ha az útvonal-repülés közben a hajózószemélyzet szokásostól eltérő vagy vészhelyzetet tapasztal. Megnövelt hatótávolságú üzemeltetés útvonal kitérő – ETOPS en-route alternate Olyan alkalmas és megfelelő kitérő repülőtér, amelyen egy légijármű le-szállhat, ha a megnövelt hatótávolságú üzemeltetés közben egy hajtómű le-áll vagy a hajózószemélyzet egyéb, a szokásostól eltérő vagy vészhelyzetet tapasztal. Célállomás kitérő – Destination alternate Olyan kitérő repülőtér, amely felé a légijármű folytathatja az útját, ha a tervezett célállomás repülőterén történő leszállás végrehajtás lehetetlenné válik vagy nem tanácsos. Megjegyzés: Az a repülőtér, amelyről a járat elindult, az adott járat számára útvonal vagy célállomás kitérőként is megjelölhető. Approach and landing operations using instrument approach procedures -Műszeres megközelítési eljárásokat alkalmazó megközelítés és leszállás A műszeres megközelítési és leszállási eljárások osztályozása a következő: Nem-precíziós megközelítés és leszállás – Non-precision approach and landing operations Olyan műszeres megközelítés és leszállás, amelynek végrehajtása során oldalirányú irányvezetést alkalmaznak, azonban függőleges irányvezetést nem vesznek igénybe. Megközelítés és leszállás függőleges irányvezetéssel – Approach and landing operations with vertical guidance Olyan műszeres megközelítés és leszállás, amelynek végrehajtása során oldalirányú és függőleges irányvezetést alkalmaznak, azonban az a precíziós megközelítésre és leszállásra vonatkozó üzemeltetési előírásoknak nem tesz eleget. Precíziós megközelítés és leszállás -Precision approach and landing operations Olyan műszeres megközelítés és leszállás, amelynek végrehajtása során precíziós oldalirányú és függőleges irányvezetést alkalmaznak az alábbiakban meghatározott üzemeltetési minimumok figyelembevételével: Megjegyzés: Az oldalirányú és függőleges irányvezetés a következő berendezések egyikének segítségével nyújtott iránysáv és siklópálya tájékoztatás:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes